cyanic-selkie/wikianc huggingface dataset:
มาร์ชแมลโล
เขาเป็นที่ได้รับการยอมรับครั้งแรกจากนานาชาติโดยการเรียบเรียงเพลงด้วยกับ Jack Ü และเซดด์ และหลังจากร่วมงานกับศิลปินรวมถึง Omar LinX, Ookay, Jauz และ Slushii ในเดือนมกราคม 2017 เพลงของเขา "Alone" ได้ปรากฏอยู่ในชาร์ตของ Billboard Hot 100 ในสหรัฐ
ผลงานอัลบั้ม
สตูดิโออัลบั้ม
เฉลียว อยู่สีมารักษ์
เฉลียว อยู่สีมารักษ์ อดีตประธานที่ปรึกษาวิทยาลัยอาชีวศึกษาสกลนครพัฒนศิลป์​ อดีตปลัดกระทรวงศึกษาธิการ และ อดีตเลขาธิการสำนักงานคณะกรรมการการอาชีวศึกษา (ประเทศไทย)
นายเฉลียว อยู่สีมารักษ์ จบการศึกษาปริญญาตรี คุรุศาสตรบัณฑิต (คบ.) วิทยาลัยครูนครราชสีมา, ปริญญาโท การศึกษามหาบัณฑิต (กศ.ม.) มหาวิทยาลัยบูรพา (มศว.บางแสน) , ปริญญาโท นิติศาสตรมหาบัณฑิตกิตติมศักดิ์ (นม.) มหาวิทยาลัยราชภัฏหมู่บ้านจอมบึง ,  หลักสูตรนักบริหารระดับสูง สำนักงานคณะกรรมการข้าราชการพลเรือน , ประกาศนียบัตรกฎหมายมหาชน มหาวิทยาลัยธรรมศาสตร์ และหลักสูตรการป้องกันราชอาณาจักร (วปอ.) รุ่นที่ ๒๕๔๗
นายเฉลียว อยู่สีมารักษ์ สมรสและมีบุตรีชื่อ อภิรดี อ๋องสกุล ผู้รับใบอนุญาต​วิทยาลัยอาชีวศึกษาสกลนครพัฒนศิลป์​
นายเฉลียว อยู่สีมารักษ์ ได้ดำรงตำแหน่งทางราชการต่าง ๆ อาทิ ผู้อำนวยการกองตรวจสอบและทะเบียนประวัติ สำนักงาน ก.ค. , เลขานุการกรม สำนักงาน ก.ค. กระทรวงศึกษาธิการ, รองเลขาธิการ ก.ค. กระทรวงศึกษาธิการ (นักบริหาร ๙), รองผู้อำนวยการสำนักงานคณะกรรมการข้าราชการครูและบุคลากรทางการศึกษา (นักบริหาร ๙) , ผู้อำนวยการสำนักงานคณะกรรมการข้าราชการครูและบุคลากรทางการศึกษา ปฏิบัติหน้าที่เลขาธิการ ก.ค. , เลขาธิการ ก.ค.ศ. (นักบริหาร ๑๐), รองเลขาธิการคณะกรรมการการอาชีวศึกษา (นักบริหาร ๑๐) , ผู้ตรวจราชการกระทรวงศึกษาธิการ ระดับ ๑๐ , เลขาธิการคณะกรรมการการอาชีวศึกษา และ ปลัดกระทรวงศึกษาธิการ เป็นกรรมการศูนย์อำนวยการแก้ไขสถานการณ์ฉุกเฉิน ระหว่างวันที่ 5 ตุลาคม 2553 ถึง 21 ธันวาคม 2553 กระทั่งลาออกจากราชการในเดือนเมษายน พ.ศ. 2554 เพื่อลงสมัครรับเลือกตั้งสมาชิกสภาผู้แทนราษฎร
นายเฉลียว อยู่สีมารักษ์ ได้มีผลงานต่างๆ อาทิ ดำเนินการในการพิจารณาระบบการประเมินตำแหน่งข้าราชการครูให้รับเงินเดือนในระดับสูงขึ้น ในตำแหน่งสายผู้บริหารสถานศึกษา สายผู้บริหารนอกสถานศึกษา สายนิเทศการศึกษาและข้าราชการครู สายผู้สอน, รับผิดชอบร่างพระราชบัญญัติระเบียบข้าราชการครูและบุคลากรทางการศึกษา พระราชบัญญัติเงินเดือน เงินประจำตำแหน่งข้าราชการครูและบุคลากรทางการศึกษา และพระราชบัญญัติเงินเดือนและเงินประจำตำแหน่ง และกรรมาธิการพิจารณาร่างพระราชบัญญัติของสภาผู้แทนราษฎร และวุฒิสภา
ต่อมาในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 55 สังกัดพรรคประชาธิปัตย์ แต่ไม่ได้รับเลือกตั้ง
นายเฉลียว อยู่สีมา​รักษ์​ ถึงแก่อนิจกรรมในวันที่ 6 กันยายน ​2560 ด้วยโรคเนื้องอกในตับ
ในวันที่ 7 กันยายน​ 2560 พระบาทสมเด็จพระวชิรเกล้าเจ้าอยู่หัว​พระราชทานน้ำหลวงอาบศพ โกศแปดเหลี่ยม และโปรดเกล้าโปรดกระหม่อม​ให้ นายอภิสิทธิ์ เวชชาชีวะ​ เป็นประธานในพิธี พระราชทานเพลิงศพในวันที่ 14 กันยายน ​2560 ​เวลา 17.00 น. ณ เมรุวัดมกุฏกษัตริยารามราชวรวิหาร​ กรุงเทพมหานคร
มีลอด เอบอดีพูร์
ประวัติ
เอบอดีพูร์เริ่มต้นอาชีพนักวอลเลย์บอลกับสโมสรแคเลฮ์ มอแซนแดรอน ในปี ค.ศ. 2011 โดยเขาได้พาทีมคว้าแชมป์อิหร่านซูเปอร์ลีก 2 สมัย และวอลเลย์บอลชิงแชมป์สโมสรเอเชีย 1 สมัย หลังจากนั้นเขาย้ายไปยังสโมสรชอฮ์รดอรี อูรูมีเย ก่อนจะย้ายมาอยู่กับแซร์มอเยแบงก์เตหะรานในฤดูกาล 2016–17 ซึ่งเขาพาทีมคว้าแชมป์อิหร่านซูเปอร์ลีก 2016–17 และวอลเลย์บอลชิงแชมป์สโมสรเอเชีย (2016, 2017) นอกจากนี้เขายังได้รับรางวัลตัวตบหัวเสายอดเยี่ยมทั้งสองครั้ง
ในปี ค.ศ. 2016 เอบอดีพูร์ได้ทำหน้าที่เป็นผู้เล่นคนสำคัญในการช่วยพาทีมชาติอิหร่านผ่านการคัดเลือกกีฬาโอลิมปิกเป็นครั้งแรกในประวัติศาสตร์ ในการแข่งขันกีฬาโอลิมปิกฤดูร้อน 2016 และเขาพาทีมจบอันดับที่ 5 และในปี ค.ศ. 2017 เขาได้รับรางวัลเหรียญทองแดงจากการแข่งขันวอลเลย์บอลชายเวิลด์แกรนด์แชมเปียนคัพ 2017 นอกจากนี้เอบอดีพูร์ยังได้รับรางวัล ตัวตบหัวเสายอดเยี่ยม
อำเภอท่าบ่อ
ท่าบ่อ เป็นอำเภอหนึ่งในจังหวัดหนองคาย และเป็นอำเภอที่มีประชากรมากเป็นอันดับ 3 ของจังหวัด
ที่ตั้งและอาณาเขต
อำเภอท่าบ่อตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ที่มาของชื่ออำเภอ
เดิมชาวบ้านโคกคอน บ้านว่าน และบ้านนาข่าซึ่งมีอาชีพต้มเกลือสินเธาว์ได้นำเกลือมาขายบริเวณวัดท่าคกเรือ ริมฝั่งแม่น้ำโขง ต่อมาจึงเรียกบริเวณนี้ว่า "บ้านท่าบ่อเกลือ"
ประวัติ
ในต้นรัชสมัยพระบาทสมเด็จพระจุลจอมเกล้าเจ้าอยู่หัว ได้เกิดกบฏไท่ผิงขึ้นในประเทศจีน แต่ถูกตีแตกพ่ายและหนีลงใต้จนล่วงเข้ามาในพระราชอาณาเขต ชาวภาคเหนือและภาคอีสานเรียกชาวจีนพวกนี้ว่า "ฮ่อ" พวกฮ่อแบ่งออกเป็น 4 กองทัพ คือ ฮ่อธงแดง ฮ่อธงเหลือง ฮ่อธงดำ และฮ่อธงลาย ปล้นสะดมทุกอย่างที่ขวางหน้า ปรากฏตามนิราศหนองคายว่า
การรุกรานของพวกฮ่อทำให้พระเจ้าประเทศราชหลวงพระบาง พระเจ้าประเทศราชหนองคาย และผู้รั้งพระเจ้าประเทศราชเวียงจันทน์เหลือกำลังรับ สมุหนายกมหาดไทยส่งกำลังพลมาช่วยถึง 3 ครั้งก็เพียงแต่ยันศึกเท่านั้น ในปี พ.ศ. 2428 พระองค์จึงตัดสินพระทัยเผด็จศึกฮ่อให้เด็ดขาด โดยโปรดเกล้าฯ ให้พลตรีกรมหลวงประจักษ์ศิลปาคมซึ่งมีพระยศเป็นพระเจ้าน้องยาเธอในขณะนั้นเป็นแม่ทัพใหญ่ฝ่ายใต้ ณ เมืองหนองคาย คุมทหารหัดใหม่จากยุโรป 8 กรม ตีขนาบร่วมกับกองทัพฝ่ายเหนือฯ เมืองหลวงพระบาง จนประสบชัยชนะต่อพวกฮ่อทั้งปวง และมีอนุสาวรีย์ปราบฮ่อเด่นเป็นสง่าประกาศพระบรมเดชานุภาพครั้งนี้
จนกระทั่งปี พ.ศ. 2435 เริ่มมีการปรับปรุงการปกครองหัวเมือง ทรงพระกรุณาธิคุณให้เมืองหนองคายเป็นเมืองเอกใน 36 เมือง และเพื่อยืนยันพระราชสิทธิธรรมแทนที่อาณาจักรล้านช้างเวียงจันทน์เดิม ซึ่งไปถึงเมืองพวน แขวงเชียงขวาง ติดกับเวียดนามของฝรั่งเศส จึงได้พระราชทานชื่อบริเวณนี้ว่า "มณฑลลาวพวน" โปรดเกล้าฯ ให้พลตรีกรมหลวงประจักษ์ศิลปาคมเป็น "ข้าหลวงใหญ่ผู้สำเร็จราชการต่างพระองค์มณฑลลาวพวน" มีศาลาว่าการมณฑล ณ เมืองหนองคาย และปรับพระปทุมเทวาภิบาลที่ 2 เจ้าประเทศราชหนองคายเป็นพระยาวุฒาธิคุณ ที่ปรึกษาข้าหลวงใหญ่ ซึ่งสำเร็จราชการทั้งการปกครอง การทหาร และการศาลทั้งปวง
ในปี พ.ศ. 2436 (ร.ศ. 112) อภิมหาอำนาจคู่กรณีของสยามต้องเปลี่ยนยุทธวิธีในการล่าอาณานิคมใหม่ โดยส่งกองเรือรบปิดอ่าวไทยและรุกล้ำเข้ามาถึงกรุงเทพมหานคร สยามจึงต้องยอมเสียดินแดนฝั่งซ้ายแม่น้ำโขงไป เสด็จในกรมฯ ต้องถอนกำลังทหารให้พ้น 25 กิโลเมตรจากแม่น้ำโขง ปักหลักสู้ศึกอยู่ที่บ้านเดื่อหมากแข้ง เมืองหนองคาย (แยกเป็นอำเภอเมืองอุดรธานี จังหวัดอุดรธานีปัจจุบัน) ทั้งทรงมีประกาศิตให้หน่วยราชการทุกหน่วยต้องสร้างหันหน้าสู่แม่น้ำโขงหรือทิศเหนือเพื่อพร้อมที่จะยันศึกซึ่งถือเป็นธรรมเนียมปฏิบัติตราบจนปัจจุบัน พระบาทสมเด็จพระจุลจอมเกล้าเจ้าอยู่หัวทรงโทมนัสยิ่งกับการสูญเสียดินแดนฝั่งซ้ายแม่น้ำโขงในครั้งนั้น ดังพระราชนิพนธ์ฉันท์บทหนึ่งว่า
อย่างไรก็ตาม พสกนิกรที่อยู่ทางฝั่งซ้ายซึ่งยังคงจงรักภักดีใต้เบื้องพระยุคลบาทได้พร้อมใจกันอพยพเทครัวมาอยู่ฝั่งขวาเกือบทุกเมือง เช่น พระรามฤทธิ (สอน ต้นตระกูลวิวัฒปทุม) เจ้าเมืองท้าว มาอยู่เมืองเลย พระศรีอัครฮาด (ทองดี ต้นตระกูลศรีประเสริฐ) เจ้าเมืองชนะสงครามหรือสานะคา มาอยู่บ้านท่านาจันทร์และได้ยกเป็นเมืองเชียงคาน เป็นต้น ซึ่งรวมทั้งพระกุประดิษฐบดี (สาลี่หรือชาลี ต้นตระกูลกุประดิษฐ) เจ้าเมืองเวียงจันทน์ บุตรเขยของพระปทุมเทวาภิบาลเจ้าประเทศราชหนองคาย ได้ชักชวนชาวเวียงจันทน์จำนวนมากข้ามลำน้ำโขงมาตั้งมั่นอยู่ ณ บ้านท่าบ่อเกลือ ไม่ยอมเป็นข้าสองเจ้าบ่าวสองนายเด็ดขาด เหตุการณ์ครั้งนั้นประดุจดังพระโอสถทิพย์ให้ทรงดำรงพระชนมายุอยู่ได้
พระองค์จึงทรงพระกรุณาโปรดเกล้าฯ ให้ยกบ้านท่าบ่อเกลือเป็น เมืองท่าบ่อ เมื่อปี พ.ศ. 2438 มีพระกุประดิษฐ์บดีเป็นเจ้าเมืองตลอดชีวิต เขตเดิมมี "นายเส้น" (เป็นตำแหน่งคล้ายกับนายอำเภอและกำนัน) รวม 6 เส้น มีบรรดาศักดิ์เป็นขุน เช่น ขุนท่าบ่อบำรุง นายเส้นท่าบ่อ และขุนวารีรักษา นายเส้นน้ำโมง เป็นต้น จนกระทั่งเจ้าเมืองท่าบ่อถึงแก่อสัญกรรม จึงยุบเมืองท่าบ่อลงเป็น อำเภอท่าบ่อ และยุบนายเส้นท่าบ่อ น้ำโมง โพนสา ลงเป็นตำบลและแยกเป็น 10 ตำบลดังปัจจุบัน ส่วนอีก 3 เส้นก็ได้รับการยกฐานะและแยกออกไป คือ เส้นพานพร้าวเป็นอำเภอศรีเชียงใหม่ เส้นแก้งไก่เป็นอำเภอสังคม เส้นบ้านผือเป็นอำเภอบ้านผือและถูกโอนไปขึ้นกับเมืองอุดรธานี และเมื่อปี พ.ศ. 2538 ก็เป็นปีที่ได้มีการจัดตั้งเมืองท่าบ่อครบ 100 ปี
การปกครองส่วนภูมิภาค
อำเภอท่าบ่อแบ่งพื้นที่การปกครองออกเป็น 10 ตำบล 100 หมู่บ้าน ได้แก่
การปกครองส่วนท้องถิ่น
ท้องที่อำเภอท่าบ่อประกอบด้วยองค์กรปกครองส่วนท้องถิ่น 12 แห่ง ได้แก่
ทรัพยากรธรรมชาติ
แหล่งน้ำที่สำคัญได้แก่ แม่น้ำโขง ห้วยโมง ห้วยลาน อ่างเก็บน้ำบังพวน ผลผลิตทางการเกษตรที่สำคัญ ได้แก่ ข้าว ยาสูบ และอ้อย
การศึกษา
อำเภอท่าบ่อมีโรงเรียนระดับชั้นมัธยมศึกษาอยู่ 8 แห่ง ได้แก่
อำเภอท่าบ่อมีโรงเรียนประถมในเขตเทศบาลเมืองท่าบ่ออยู่ 5 แห่ง ได้แก่
อำเภอท่าบ่อมีโรงเรียนระดับอาชีวศึกษาอยู่ 2 แห่ง ได้แก่
การคมนาคม
อำเภอท่าบ่อมีถนนสายสำคัญคือ ทางหลวงแผ่นดินหมายเลข 211 [สายแยกทางหลวงหมายเลข 2 (หนองสองห้อง)-เชียงคาน] การเดินทางมาอำเภอท่าบ่อ ได้แก่
หมู่บ้านทำยาสูบ
อยู่บริเวณทางหลวงแผ่นดินหมายเลข 211 ตอนสี่แยกหนองคาย-ท่าบ่อ มีชาวบ้านทำไร่ยาสูบตามแนวเลียบริมฝั่งโขง มีทิวทัศน์ธรรมชาติที่สวยงาม เป็นวิถีชีวิตชาวบ้านที่น่าสนใจอีกแห่งหนึ่ง
หมู่บ้านทำแผ่นกระยอ
อยู่บริเวณทางหลวงแผ่นดินหมายเลข 211 ตอนแยกทางหลวงหมายเลข 2 (หนองสองห้อง)-ท่าบ่อ เป็นหมู่บ้านทำแผ่นกระยอ เป็นแผ่นแป้งสำหรับใช้ทำเปาะเปี๊ยะ มีการส่งไปจำหน่ายยังต่างประเทศ เป็นอุตสาหกรรมในครัวเรือนและวิถีชีวิตที่น่าสนใจ
แหล่งโบราณคดีบ้านโคกคอน
อยู่ที่บ้านโคกคอน ตำบลโคกคอน เป็นแหล่งโบราณคดีสมัยก่อนประวัติศาสตร์ต่อเนื่องมาถึงสมัยทวารวดี ได้มีการขุดพบโครงกระดูกมนุษย์โบราณและเครื่องใช้ต่างๆ ได้เป็นจำนวนมาก โบราณวัตถุที่สำคัญ ได้แก่ เครื่องมือหินขัด กำไลหิน หัวลูกศรหิน กระพรวนสำริด แท่งดินเผา มลายภาชนะดินเผาแบบเนื้อดิน บางชิ้นมีลายเขียนสีแดงแบบกลุ่มวัฒนธรรมบ้านเชียง เสมาหินสมัยทวารวดี และครกหินใหญ่ที่สันนิษฐานว่าเป็นเบ้าหลอมโลหะ นอกจากนี้ยังได้พบเหรียญฟูนันสมัยทวารวดี
หลวงพ่อพระเจ้าองค์ตื้อ
ประดิษฐานอยู่ ณ วิหารวัดศรีชมภูองค์ตื้อ บ้านน้ำโมง ตำบลน้ำโมง หลวงพ่อพระเจ้าองค์ตื้อสร้างในสมัยพระเจ้าไชยเชษฐาธิราช เมื่อปี พ.ศ. 2105 โดยใช้ทองเหลืองและทองแดงหนัก 1 ตื้อ (ประมาณ 12,000 กิโลกรัม) แล้วหล่อเป็นส่วน ๆ โดยหล่อพระเกศเป็นลำดับสุดท้าย เมื่อหล่อเสร็จประกอบเป็นองค์พระแล้วได้นำมาประดิษฐาน ณ วัดโกสีย์ ซึ่งต่อมาได้เปลี่ยนชื่อเป็นวัดศรีชมภูองค์ตื้อ เมื่อพระเจ้าไชยเชษฐาธิราชทรงทราบและได้เสด็จมาทอดพระเนตรแล้วเกิดศรัทธา จึงได้ทรงสร้างพระวิหารเพื่อให้เป็นที่ประดิษฐานพระเจ้าองค์ตื้อ และปันเขตแดนให้เป็นเขตของพระเจ้าองค์ตื้อพร้อมทั้งมีบริวาร 13 หมู่บ้าน
ในวันขึ้น 15 ค่ำ เดือน 4 มีการเวียนเทียนรอบพระวิหารพระเจ้าองค์ตื้อ และตอนเช้าวันแรม 1 ค่ำ มีการจุดบั้งไฟบูชาพระเจ้าองค์ตื้อ และเป็นวันสิ้นสุดงานสมโภชพระเจ้าองค์ตื้อ ซึ่งมีเป็นประจำทุกปีตั้งแต่วันขึ้น 11 ค่ำ เดือน 4 ไปจนถึงวันแรม 1 ค่ำ เดือน 4
ราฟาเอล เดล เรียโก
ราฟาเอล เดล เรียโก อี นุญเญซ (Rafael del Riego y Nuñez; 9 เมษายน ค.ศ. 1784 - 7 พฤศจิกายน ค.ศ. 1823) เป็นนายพลและนักการเมืองเสรีนิยมชาวสเปน
เรียโกเกิดเมื่อวันที่ 9 เมษายน ค.ศ. 1784 (บางแหล่งระบุว่าเกิดเมื่อวันที่ 24 พฤศจิกายน ค.ศ. 1785) ที่เมืองซานตามาริอาเดตุญญัสในแคว้นอัสตูเรียส เมื่อเรียโกจบการศึกษาจากมหาวิทยาลัยโอบิเอโดใน ค.ศ. 1807 แล้ว เขาได้ย้ายไปยังมาดริดเพื่อเข้าเป็นทหารในสังกัดกองทัพบกสเปน ต่อมาใน ค.ศ. 1808 ระหว่างสงครามประกาศเอกราชสเปน เรียโกถูกทางการฝรั่งเศสจับกุมตัว และถูกนำไปขังไว้ที่เอสโกเรียล ซึ่งเขาก็สามารถหลบหนีออกจากที่นั่นได้ในเวลาต่อมา
วันที่ 10 พฤศจิกายน ค.ศ. 1808 เรียโกได้เข้าร่วมรบในยุทธการที่เอสปิโนซาเดโลสมอนเตโรส (Battle of Espinosa de los Monteros) ซึ่งเขาถูกจับเป็นเชลยอีกครั้ง ในอีกสามวันถัดจากนั้น เขาถูกส่งตัวไปยังฝรั่งเศส และได้รับการปล่อยตัวในเวลาต่อมา จากนั้นเรียโกได้เดินทางท่องเที่ยวไปยังอังกฤษและแคว้นต่าง ๆ ในดินแดนเยอรมนี แล้วจึงกลับมายังสเปนใน ค.ศ. 1814 และเข้าร่วมเป็นทหารในสังกัดกองทัพบกอีกครั้ง โดยเขาได้รับยศเป็นพันโท
ในระยะเวลาหกปีของการปกครองระบอบสมบูรณาญาสิทธิราชย์ เรียโกได้เข้าร่วมกับกลุ่มฟรีเมสันและกลุ่มเสรีนิยมเพื่อสมคบกันต่อต้านพระเจ้าเฟร์นันโดที่ 7 ในปี ค.ศ. 1819 พระเจ้าเฟร์นันโดที่ 7 ทรงแต่งทัพจำนวน 10 กองพันออกไปปราบปรามขบวนการต่อต้านในอเมริกาใต้ ซึ่งเรียโกได้รับแต่งตั้งเป็นผู้บัญชาการกองพันชาวอัสตูเรียส อย่างไรก็ตาม หลังจากที่เขาไปถึงเมืองท่ากาดิซ เมื่อวันที่ 1 มกราคม ค.ศ. 1820 เรียโกพร้อมทั้งนายทหารคนอื่น ๆ ได้กระทำการก่อกบฏขึ้นและเรียกร้องให้นำรัฐธรรมนูญฉบับ ค.ศ. 1812 กลับมาใช้อีกครั้ง ความขัดแย้งครั้งนี้ภายหลังจะเรียกกันว่าสงครามกลางเมืองสเปน ค.ศ. 1820-1823 กองทหารของเรียโกได้เคลื่อนทัพผ่านเมืองต่าง ๆ ในแคว้นอันดาลูซิอา โดยหวังที่จะปลุกเร้าให้เกิดการลุกฮือขึ้นต่อต้านกษัตริย์ แต่ไม่ประสบผลสำเร็จ อย่างไรก็ตามได้เกิดการลุกฮือขึ้นในแคว้นกาลิเซีย และแผ่ขยายไปทั่วทั้งประเทศสเปน เมื่อถึงวันที่ 7 มีนาคม ปีเดียวกัน กองทหารโดยการนำของนายพลบาเยสเตโรสได้ล้อมพระราชวังในกรุงมาดริดไว้ และในวันที่ 10 มีนาคม พระเจ้าเฟร์นันโดที่ 7 จึงทรงยินยอมให้นำรัฐธรรมนูญกลับมาบังคับใช้อีกครั้ง
รัฐบาล "หัวก้าวหน้า" ที่ตั้งขึ้นใหม่ได้แต่งตั้งให้เรียโกเป็นจอมพลและเป็นผู้ว่าการแคว้นกาลิเซีย ในวันที่ 8 มกราคม ค.ศ. 1821 เขาได้รับตำแหน่งเป็นผู้ว่าการแคว้นอารากอน และย้ายไปพำนักในนครซาราโกซา ในวันที่ 18 มิถุนายน ปีเดียวกัน เขาเข้าพิธีสมรสกับมาริอา เตเรซา เดล ริเอโก อี บุสติโยส (Maria Teresa del Riego y Bustillos) ผู้เป็นลูกพี่ลูกน้อง เมื่อถึงวันที่ 4 กันยายน ค.ศ. 1821 หลังจากที่ความพยายามในการก่อการปฏิวัติ (โดยบุคคลกลุ่มอื่น) เพื่อล้มล้างระบอบกษัตริย์ เรียโกถูกกล่าวหาว่าเป็นผู้นิยมระบอบสาธารณรัฐและถูกนำไปคุมขังไว้ อย่างไรก็ตาม ความนิยมของประชาชนในตัวเรียโกเพิ่มสูงมากขึ้น นำไปสู่การประท้วงในกรุงมาดริดเพื่อให้ปล่อยตัวเขาเป็นอิสระ จนกระทั่งเดือนมีนาคม ค.ศ. 1822 เรียโกได้รับเลือกเป็นสมาชิกสภานิติบัญญัติสเปน (กอร์เตสเฆเนราเลส - Cortes Generales) และได้รับการปล่อยตัวจากที่คุมขังในที่สุด 1784 1823
เอ็นเอ๊กซ์ที แท็กทีม แชมเปียนชิป
เอ็นเอ๊กซ์ที แท็กทีม แชมเปียนชิป (NXT Tag Team Championship) เป็นเข็มขัดแชมป์แท็กทีมของNXT สมาคมย่อยของWWE ก่อตั้งขึ้นเมื่อ 23 มกราคม ค.ศ. 2013
สถิติการครองแชมป์
As of September 1, 2023.
ประเภททีม
1Bobby Fish and Kyle O'Reilly of The Undisputed Era won the titles on November 29, 2017. Adam Cole became co-champion under the Freebird Rule on April 7, 2018. However, four days later on NXT, Roderick Strong took his place; WWE recognizes this as a single 180-day long uninterrupted reign for all four men. The Freebird Rule was not applied to the group's subsequent reigns.
ประเภทนักมวยปล้ำ
1Bobby Fish and Kyle O'Reilly of The Undisputed Era won the titles on November 29, 2017. Adam Cole became co-champion under the Freebird Rule on April 7, 2018 in place of Fish. However, four days later on NXT, Roderick Strong took his place; WWE recognizes this as a single 180-day long uninterrupted reign for all four men.
โรงเรียนอนุบาลประจำจังหวัด
ประวัติ
โรงเรียนอนุบาลแห่งแรกของรัฐ จัดตั้งขึ้นเมื่อวันที่ 2 กันยายน พ.ศ. 2483 คือ โรงเรียนอนุบาลละอออุทิส สังกัดกองฝึกหัดครู กระทรวงธรรมการ เปิดให้มีการเรียนการสอนในระดับอนุบาลเพื่อเป็นสถานที่ฝึกหัดครูของโรงเรียนการเรือนวังจันทร์เกษม มีที่มาจากแต่เดิมในปี พ.ศ. 2482 การเรียนการสอนในระดับอนุบาลนั้นยังไม่แพร่หลาย มีเพียงโรงเรียนเอกชนที่ทำการเรียนการสอนอยู่ 2 แห่ง คือ โรงเรียนมาแตร์เดอี และโรงเรียนวัฒนาวิทยาลัย อธิบดีกรมการศึกษาธิการ คือ ม.จ.รัชฎาภิเษก โสณกุล จึงจัดตั้ง คณะกรรมการจัดโครงการโรงเรียนอนุบาล โดยมีข้อตกลงว่า ให้รับเด็กอายุ 3 ปีครึ่ง เข้าเรียนแบบ มอสเตสเซอรี่ คือการเน้นการเรียนรู้จากการเล่น และสร้างนิสัยที่ดีให้กับเด็ก ๆ เพื่อพัฒนาทั้งร่างกายและจิตใจของเด็ก ซึ่งในการสร้างโรงเรียนอนุบาลดังกล่าว นางสาวละออ หลิมเซ่งไถ่ ได้มอบเงินทุนจำนวน 80,000 บาทเป็นเงินทุนในการสร้าง จึงใช้ชื่ออาคารเรียนว่า ละอออุทิส และใช้ชื่อว่า โรงเรียนอนุบาลละอออุทิส (ภายหลังเปลี่ยนเป็น ละอออุทิศ) โดยมี ม.ล.มานิจ ชุมสาย หัวหน้ากองฝึกหัดครู แต่งตำราเพื่อเป็นคู่มือในการสอนรวมถึควบคุมการก่อสร้าง และมีครูใหญ่คนแรก คือ นางจิตรา ทองแถม ณ อยุธยา ปัจจุบันคือ โรงเรียนสาธิตละอออุทิศ
จากนั้นได้มีการจัดตั้งโรงเรียนอนุบาลขึ้นตามจังหวัดต่าง ๆ ทั่วประเทศ อยู่ภายใต้สังกัด กองการศึกษาพิเศษ กรมสามัญศึกษา ซึ่งได้มีการกำหนดเครื่องแบบนักเรียนและเครื่องแต่งกาย ลงในระเบียบกระทรวงศึกษาธิการ ว่าด้วยเครื่องแบบนักเรียนโรงเรียนอนุบาลสังกัดกรมสามัญศึกษา พ.ศ. 2495 โดยมีเครื่องหมาย คือรูปดอกบัว ใช้ไหมสีชมพู ปักทับตัวอักษร อ. ใช้ไหมสีน้ำเงิน ปักบนกระเป๋าเสื้อเครื่องแต่งกายทั้งนักเรียนชายและนักเรียนหญิง กางเกงและกระโปรงสีกรมท่า โดยในเริ่มต้นมีการเรียนการสอนในระดับอนุบาล 1 - 2 เพียงอย่างเดียว ก่อนจะเพิ่มเติมการเรียนการสอนในระดับประถมศึกษาตามความพร้อมของอาคารสถานที่และห้องเรียนในแต่ละท้องที่และจังหวัด
ต่อมา วันที่ 1 ตุลาคม พ.ศ. 2523 ได้มีการการประกาศใช้พระราชบัญญัติประถมศึกษา พ.ศ. 2523 ส่งผลให้ยกเลิกพระราชบัญญัติประถมศึกษา พ.ศ. 2478 ทำให้โรงเรียนอนุบาลในแต่ละจังหวัดที่มีอยู่เดิม ย้ายมาสังกัดกับ สำนักงานคณะกรรมการการประถมศึกษาแห่งชาติ กระทรวงศึกษาธิการ และย้ายมาสังกัดกับ สำนักงานคณะกรรมการการศึกษาขั้นพื้นฐาน กระทรวงศึกษาธิการในปี พ.ศ. 2546 จนถึงปัจจุบัน
รายชื่อโรงเรียนอนุบาลประจำจังหวัด และประจำเขตพื้นที่การศึกษา
ปัจจุบันมีโรงเรียนอนุบาลประจำจังหวัดในสังกัดสำนักงานคณะกรรมการการศึกษาขั้นพื้นฐานจำนวน 77 จังหวัด 82 แห่ง ซึ่งตามหนังสือเวียนของสำนักงานคณะกรรมการการศึกษาขั้นพื้นฐาน ลงวันที่ 13 กันยายน 2555 โรงเรียนอนุบาลประจำจังหวัด และโรงเรียนอนุบาลประจำเขตพื้นที่การศึกษา และจากแหล่งข้อมูลแบบเปิดอื่น ๆ ประกอบไปด้วย
โรงเรียนอนุบาลในวัฒนธรรมร่วมสมัย
โรงเรียนอนุบาลถูกใช้เป็นสถานศึกษาในภาพยนตร์เรื่อง แฟนฉัน (พ.ศ. 2546) โดยตัวละครภายในเรื่องนั้นต่างศึกษาอยู่ที่ โรงเรียนอนุบาลเพชรบุรี สังเกตได้จากเครื่องแบบนักเรียนที่มีสัญลักษณ์ของโรงเรียนอนุบาลอยู่บนกระเป๋าเสื้อ แต่ใช้สถานที่ถ่ายทำที่โรงเรียนเทพวิทยา อ.บ้านโป่ง จ.ราชบุรี
การเลือกตั้งผู้ว่าราชการกรุงเทพมหานคร พ.ศ. 2551
'''การเลือกตั้งผู้ว่าราชการกรุงเทพมหานคร พ.ศ. 2551''' เป็นการเลือกตั้งผู้ว่าราชการกรุงเทพมหานครครั้งที่ 8 โดยจัดขึ้นในวันที่ 5 ตุลาคม พ.ศ. 2551 เนื่องจากอดีตผู้ว่าราชการกรุงเทพมหานครคนเดิม นายอภิรักษ์ โกษะโยธินดำรงตำแหน่งครบวาระ 4 ปี
ที่มา
เมื่อนายอภิรักษ์ โกษะโยธิน ดำรงตำแหน่งครบวาระ 4 ปี จึงมีการเลือกตั้งผู้ว่าราชการกรุงเทพมหานครคนใหม่ในวันที่ 5 ตุลาคม พ.ศ. 2551 โดยมีผู้สมัครเปิดตัวกันหลายคน เช่น ดร.เกรียงศักดิ์ เจริญวงศ์ศักดิ์, หม่อมหลวงณัฏฐกรณ์ เทวกุล, นายชูวิทย์ กมลวิศิษฏ์ และนางลีนา จังจรรจา ในนามผู้สมัครอิสระ ทั้งนี้ทางพรรคประชาธิปัตย์มีมติให้ นายอภิรักษ์ โกษะโยธิน ลงสมัครรับเลือกตั้งอีกครั้งเป็นสมัยที่ 2 อีกด้วย โดยนายอภิรักษ์ได้ยื่นหนังสือลาออกอย่างเป็นทางการเมื่อวันที่ 22 สิงหาคม พ.ศ. 2551 โดยให้ นายพงษ์ศักดิ์ เสมสันต์ ปลัดกรุงเทพมหานคร ปฏิบัติหน้าที่แทน ทั้งนี้เพื่อให้เป็นไปตามกฎหมายการเลือกตั้งปัจจุบัน
ต่อมา ม.ล.ณัฏฐกรณ์ ได้ถอนตัวไปเนื่องจากอ้างถึงผลสำรวจว่าคะแนนนิยมยังห่างจากนายอภิรักษ์มาก และการเปิดรับสมัครวันแรก มีขึ้นในวันที่ 1 กันยายน พ.ศ. 2551 ทั้งนี้มีผู้สมัครหลายรายได้ไปยื่นสมัครเช่น นายอภิรักษ์ โกษะโยธิน, นายชูวิทย์ กมลวิศิษฏ์, นางลีนา จังจรรจา เป็นต้น ในขณะเดียวกัน นายประภัสร์ จงสงวน ผู้ว่าการการรถไฟฟ้าขนส่งมวลชนแห่งประเทศไทยก็ได้ลาออกจากตำแหน่ง เพื่อรับสมัครเลือกตั้งในสังกัดพรรคพลังประชาชน ในวันที่ 2 กันยายน พ.ศ. 2551 ด้วย
ก่อนการรับสมัคร
สวนดุสิตโพล มหาวิทยาลัยราชภัฏสวนดุสิต ได้ทำการสำรวจความคิดเห็นของผู้มีสิทธิเลือกตั้งผู้ว่าราชการกรุงเทพมหานคร เพื่อตรวจสอบกระแสความนิยมที่มีต่อว่าที่ผู้สมัครและเพื่อให้ได้ข้อมูลในการประชาสัมพันธ์การเลือกตั้งที่เป็นความต้องการของคนกรุงเทพฯ โดยสำรวจจากผู้มีสิทธิเลือกตั้งผู้ว่าราชการกรุงเทพมหานครจำนวน 1,254 คน ระหว่างวันที่ 27 - 30 สิงหาคม พ.ศ. 2551 สรุปผลได้ดังนี้
หลังปิดรับสมัคร
สวนดุสิตโพล มหาวิทยาลัยราชภัฏสวนดุสิตได้ทำการสำรวจความคิดเห็นของผู้มีสิทธิ์เลือกตั้งในเขตกรุงเทพมหานครทั้ง 50 เขตเลือกตั้งระหว่างวันที่ 10 - 14 กันยายน พ.ศ. 2551 จำนวน 4,044 คน โดยแบ่งเป็นชาย 1,515 คน (37.46%) และหญิง 2,529 คน (62.54%) สรุปผลได้ดังนี้
การสำรวจความนิยมหน้าหน่วยเลือกตั้ง (Exit Poll)
หลังจากปิดหีบเลือกตั้งเมื่อเวลา 15.00 น. ของวันที่ 5 ตุลาคม พ.ศ. 2551 ทาง เอเบคโพลล์ (มหาวิทยาลัยอัสสัมชัญ)ได้มีการประกาศผลการสำรวจความนิยมหน้าหน่วยเลือกตั้ง (Exit Poll) ขึ้น โดยผลการสำรวจเป็นดังนี้
หมายเหตุ
การเลือกตั้งครั้งนี้ เกิดขึ้นในช่วงที่กลุ่มพันธมิตรประชาชนเพื่อประชาธิปไตย (พธม.) ชุมนุมใหญ่อยู่ด้วย ซึ่งขณะนั้นทางกลุ่ม พธม.ได้ทำการบุกยึดทำเนียบรัฐบาลไว้ได้แล้ว และมีหมายจับแกนนำต่าง ๆ ทั้งหมด 9 คน ในเวลา 08.00 น. ของวันเลือกตั้ง พล.ต.จำลอง ศรีเมือง หนึ่งในแกนนำได้ออกไปใช้สิทธิเลือกตั้ง ในหน่วยเลือกตั้งที่ 12 ภายในโรงเรียนเศรษฐเสถียร ถนนพระราม 5 เขตดุสิต และถูกเจ้าหน้าที่ตำรวจจับ จึงหวั่นเกรงว่าอาจจะมีเหตุการณ์รุนแรงเกิดขึ้น แต่ทว่าการเลือกตั้งก็ดำเนินต่อไปได้อย่างเรียบร้อยจนเสร็จสิ้น
วังอุเมดภวัน
วังอุเมดภวัน (Umaid Bhawan Palace) เป็นอาคารขนาดใหญ่ที่ตั้งอยู่ในโชธปุระ รัฐราชสถาน ประเทศอินเดีย และเป็นหนึ่งในที่อยู่อาศัยส่วนบุคคลที่ใหญ่ที่สุดในโลก ในปัจจุบันส่วนหนึ่งของวังนั้นเป็นโรงแรมที่บริหารโดยตาช โฮเทลส์ (Taj Hotels) เจ้าของโรงแรมทัชมาฮาลพาเลซในมุมไบ ส่วนของโรงแรมอุเมดภวันนี้ได้รับรางวัลโรงแรมที่ดีที่สุดในโลกสาขาตัวเลือกของนักท่องเที่ยว (World's best hotel at the Traveller's Choice Award) ของ TripAdvisor ในปี 2016 นอกจากนี้ยังมีบางส่วนของวังที่เป็นพิพิธภัณฑ์ ที่มาของชื่ออุเมด (Umaid หรือ Umed) นั้นเป็นชื่อของมหาราชาอุเมด สิงห์ (Maharaja Umaid Singh) ผู้ทรงเป็นปู่ของ Gaj Singh เจ้าของคนปัจจุบันของวัง ทั้งวงมีห้องรวม 347 ห้อง และเป็นที่พำนักหลักของราชวงศ์โชธปุระ (Jodhpur royal family) การก่อสร้างวังเริ่มต้นขึ้นโดยมหาราชาอุเมด สิงห์ ในเดือนพฤศจิกายน ปี 1929 และเสร็จสมบูรณ์ในปี 1943
การใช้สอย
วังนั้นแบ่งการใช้สอยออกเป็นสามส่วนหลัก ได้แก่ที่พำนักของราชวงศ์ของโชธปุระ, โรงแรมหรูในเครือตาช โอเทลส์ (Taj Hotels) และพิพิธภัณฑ์เกี่ยวกับพระราชประวัติของราชวงศ์โชธปุระ ในศตวรรษที่ 20
ที่อยู่อาศัยของราชวงศ์
ส่วนอาคารที่เป็นที่พำนักของราชวงศ์โชธปุระ (Jodhpur Royal Family) มีพื้นที่ 26 acre ในจำนวนนี้เป็นสวน 15 acre ภายในประกอบด้วยโถงบัลลังก์, ห้องประชุมส่วนตัว, โถงดูร์บาร์ (Durbar Hall) เพื่อพบปะสาธารณชน สระว่ายน้ำในร่ม สปา สนามเทนนิสสี่สาม สนามสควอชหินอ่อนสองสนาม และห้องอื่น ๆ เช่นเดียวกับที่พบในวังแบบตะวันตก เป็นต้น
โรงแรม
ปีกที่เป็นโรงแรมนั้นบริหารโดยเครือตาช โฮเทลส์ (Taj Hotels Group) ภายใต้ชื่อ 'ตาช อุเมดภวัน พาเลซ โชธปุระ' ('Taj Umaid Bhawan Palace Jodhpur') นักแสดงสาวชื่อดังของบอลลีวูด ปฤยันกะ โจปรา (Priyanka Chopra) จัดงานแต่งงานกับ นิค โจนาส (Nick Jonas) ที่โรงแรมนี้ในปี 2018
พิพิธภัณฑ์
ด้านในประกอบด้วยสมบัติส่วนพระองค์บางประการของมหาราชาองค์ก่อน ๆ รวมทั้งเสือ Leopard สตาฟฟ์, ธงสัญลักษณ์ขนาดใหญ่มากที่สมเด็จพระนางเจ้าวิคตอเรียพระราชทานให้แก่มหาราชาชัสวันต์ สิงห์ (Maharaja Jaswant Singh) ในปี 1877 และรถยนต์เก่าของมหาราชาองค์ต่าง ๆ ตั้งแสดงอยู่ในสวนด้านหน้าพิพิธภัณฑ์
จังหวัดเลยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
'''การเลือกตั้งสมาชิกสภาผู้แทนราษฎรจังหวัดเลย พ.ศ. 2550''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
คะแนนรวมทั้งหมดในกลุ่มจังหวัดที่ 3
กลุ่มจังหวัดที่ 3 ประกอบไปด้วยจังหวัดหนองคาย จังหวัดอุดรธานี จังหวัดเลย จังหวัดนครพนม จังหวัดสกลนคร จังหวัดหนองบัวลำภู จังหวัดกาฬสินธุ์ จังหวัดมุกดาหาร จังหวัดมหาสารคาม และจังหวัดอำนาจเจริญ จำนวน 10 จังหวัด
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 3
! colspan=2 | พรรค ! คะแนนเสียง ! ร้อยละ
คะแนนรวมเฉพาะจังหวัดเลย
ผลการเลือกตั้งสมาชิกสภาผู้แทนราษฎรแบบสัดส่วน จังหวัดเลย
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบไปด้วยอำเภอเมืองเลย อำเภอเชียงคาน อำเภอท่าลี่ อำเภอภูเรือ อำเภอด่านซ้าย อำเภอนาแห้ว และอำเภอภูหลวง
เขตเลือกตั้งที่ 2
เขตการเลือกตั้งที่ 2 ประกอบไปด้วยอำเภอวังสะพุง อำเภอปากชม อำเภอภูกระดึง อำเภอนาด้วง อำเภอผาขาว อำเภอเอราวัณ และอำเภอหนองหิน
อ็องตวน กรีแยซมาน
อ็องตวน กรีแยซมาน (Antoine Griezmann, ; เกิด 21 มีนาคม ค.ศ. 1991) เป็นนักฟุตบอลอาชีพชาวฝรั่งเศส ปัจจุบันเล่นในตำแหน่งกองหน้าให้แก่อัตเลติโกมาดริด โดยยืมจากบาร์เซโลนา และทีมชาติฝรั่งเศส กรีแยซมานเป็นที่รู้จักในด้านการควบคุมลูกบอล การเร่งความเร็วได้อย่างรวดเร็ว และการเลี้ยงลูก เขาเคยเล่นใหักับฟุตบอลเยาวชนทีมชาติฝรั่งเศส โดยเป็นตัวแทนแข่งให้กับทีมชาติในรุ่นอายุต่ำกว่า 19 ปี, 20 ปี และ 21 ปี ในปี ค.ศ. 2010 ยังเป็นส่วนหนึ่งของทีมชนะเลิศ ฟุตบอลชิงแชมป์แห่งชาติยุโรปรุ่นอายุต่ำกว่า 19 ปี หลังจากนั้นจึงได้เป็นตัวแทนทีมชาติฝรั่งเศสในการแข่งขันฟุตบอลโลก 2014
ประวัติ
กรีแยซมานเป็นลูกครึ่งฝรั่งเศส–โปรตุเกส มีความใฝ่ฝันตั้งแต่เด็กว่าอยากเป็นนักฟุตบอลตามอามารู ลอปึช ผู้เป็นตา ซึ่งเคยเป็นผู้เล่นของปาซุชดึฟึไรรา สโมสรในปรีไมราลีกา ลีกของโปรตุเกส จึงเสนอตัวทดสอบกับหลายสโมสรชั้นนำในฝรั่งเศส เช่น ออแล็งปิกลียอแน, โอแซร์ หรือแซ็งเตเตียน แต่ถูกปฏิเสธทั้งหมดเนื่องจากถูกมองว่ามีรูปร่างเล็กเกินไป จนกระทั่งเอริก โอลฮัตส์ แมวมองของเรอัลโซซิเอดัด เห็นความสามารถในตัวของกรีแยซมานในขณะที่ลงเล่นให้กับสโมสรสมัครเล่นแห่งหนึ่งในกรุงปารีส ขณะที่มีอายุเพียง 13 ปี จึงชวนให้เข้าสังกัดด้วย ซึ่งที่ตั้งของสโมสรอยู่ในแคว้นบาสก์ของสเปน ซึ่งห่างจากบ้านเกิดของกรีแยซมานถึง 500 ไมล์
ในตอนแรกกรีแยซมานอาศัยอยู่ในเมืองที่ติดกับชายแดนสเปน เพื่อที่จะเดินทางข้ามพรมแดนไปเรียนหนังสือที่ฝั่งฝรั่งเศส และกลับมาฝึกซ้อมฟุตบอลต่อที่ฝั่งสเปน โดยมีโอลฮัตส์ทำหน้าที่เป็นเหมือนทั้งผู้ปกครองและผู้ฝึกสอนคอยดูแลกรีแยซมานอย่างใกล้ชิด จนกระทั่งกรีแยซมานมีชื่อติดทีมชุดใหญ่ของเรอัลโซซิเอดัดด้วยอายุเพียง 18 ปี และได้ลงเล่นเป็นตัวจริงนัดแรกในเดือนกันยายน ค.ศ. 2009 ก่อนที่ในปี ค.ศ. 2015 จะย้ายไปที่อัตเลติโกเดมาดริดด้วยค่าตัวประมาณ 24 ล้านปอนด์ (ราว 1,200 ล้านบาท) และสร้างชื่อเสียงขึ้นมา และได้ติดทีมชาติฝรั่งเศสชุดใหญ่ในช่วงต้นปี ค.ศ. 2014 โดยก่อนหน้านั้นได้ติดทีมชาติชุดเยาวชนและเลื่อนขึ้นตามอายุขึ้นมาเป็นลำดับ
ในการแข่งขันฟุตบอลชิงแชมป์แห่งชาติยุโรป 2016 ที่ฝรั่งเศสเป็นเจ้าภาพ กรีแยซมานเป็นตัวสำรองที่ถูกเปลี่ยนตัวลงมาในนาทีที่ 68 แทนที่กีงส์แล กอมาน ในนัดที่ 2 ของรอบแรกที่พบกับแอลเบเนีย กรีแยซมานเป็นผู้โหม่งทำประตูให้ฝรั่งเศสขึ้นนำไป 1–0 ในนาทีที่ 90 ซึ่งเป็นช่วงท้ายการแข่งขันแล้ว และกรีแยซมานเป็นดาวซัลโวหรือผู้ที่ทำประตูได้มากที่สุดในการแข่งขันครั้งนี้ ด้วยจำนวน 6 ประตู และได้ติดทีมยอดเยี่ยมประจำการแข่งขัน ถึงแม้ฝรั่งเศสจะได้เพียงแค่รองแชมป์ก็ตาม อีกทั้งยังได้รับเลือกให้เป็นผู้เล่นยอดเยี่ยมประจำการแข่งขันครั้งนี้อีกด้วย
สโมสร
บาร์เซโลนา
ส่วนตัว
เครื่องอิสริยาภรณ์
พระธรรมปัญญาจารย์ (สุพจน์ ปภสฺสโร)
พระธรรมปัญญาจารย์ (27 พฤศจิกายน 2462 - 9 กรกฎาคม 2556) เป็นพระราชาคณะเจ้าคณะรองฝ่ายธรรมยุติกนิกาย อดีตเจ้าอาวาสวัดราชผาติการามวรวิหาร
การศึกษาปฐมวัย
สำเร็จการศึกษาชั้นประถมบริบูรณ์ ป.3 (เทียบชั้นมัธยมศึกษาปีที่ 1 ในปัจจุบัน) จากโรงเรียนกิ่งพงษ์วิทยามูล อำเภอดุสิต จังหวัดพระนคร
อุปสมบท
พระธรรมปัญญาจารย์ บรรพชาเมื่ออายุ 17 ปี โดยได้บวชหน้าไฟในงานปลงศพของโยมบิดา เมื่อ พ.ศ. 2479 ณ วัดส้มเกลี้ยง (ปัจจุบันคือวัดราชผาติการาม) อำเภอดุสิต จังหวัดพระนคร และอุปสมบทเมื่ออายุ 20 ปี เมื่อวันที่ 2 มิถุนายน พ.ศ. 2483 ณ วัดราชผาติการาม อำเภอดุสิต จังหวัดพระนคร โดยมีพระธรรมวโรดม (เซ่ง อุตฺตโม) อดีตเจ้าอาวาสวัดราชาธิวาสวิหาร เป็นพระอุปัชฌาย์ มีฉายาว่า "ปภสฺสโร" แปลว่า ผู้มีความรุ่งเรือง, ผู้มีความผ่องใส
การอาพาธและมรณภาพ
จนเมื่อวันที่ 9 กรกฎาคม พ.ศ. 2556 เวลา 19.34 น. พระธรรมปัญญาจารย์ (สุพจน์ ปภสฺสโร) ได้มรณภาพลงด้วยโรคปอดอักเสบ ณ โรงพยาบาลศิริราช เขตบางกอกน้อย กรุงเทพมหานคร สิริรวมอายุได้ 93 ปี 7 เดือน 12 วัน พรรษา 73
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดพระราชทานไตรครอง โกศแปดเหลี่ยม ฉัตรเบญจาตั้งประดับ ปี่ กลองชนะ ประโคมเวลาพระราชทานน้ำหลวงอาบศพ และพระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร) โปรดเกล้าฯ รับศพอยู่ในพระราชานุเคราะห์ 7 วัน พระพิธีธรรมสวดพระอภิธรรมเวลากลางคืน กำหนด 7 คืน และทรงพระกรุณาโปรดเกล้าฯ ให้ นายพลากร สุวรรณรัฐ องคมนตรี เชิญพวงมาลาของพระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทูลกระหม่อมหญิงอุบลรัตนราชกัญญา สิริวัฒนาพรรณวดี และของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ไปวางที่หน้าโกศศพพระธรรมปัญญาจารย์ (สุพจน์ ปภสฺสโร) ณ ศาลา 80 ปี สมเด็จพระมหาวีรวงศ์ วัดราชผาติการามวรวิหาร แขวงวชิรพยาบาล เขตดุสิต กรุงเทพมหานคร
ในการนี้พระเจ้าวรวงศ์เธอ พระองค์เจ้าศรีรัศมิ์ พระวรชายาฯ เสด็จไปเป็นองค์ประธานในการพระราชทานน้ำหลวงสรงศพพระธรรมปัญญาจารย์ (สุพจน์ ปภสฺสโร) อดีตเจ้าอาวาสวัดราชผาติการามวรวิหาร พร้อมทั้งเชิญพวงมาลาของพระบาทสมเด็จพระวชิรเกล้าเจ้าอยู่หัว (เมื่อครั้งดำรงพระราชอิสริยยศ สมเด็จพระบรมโอรสาธิราชฯ สยามมกุฏราชกุมาร) พระเจ้าวรวงศ์เธอ พระองค์เจ้าศรีรัศมิ์ พระวรชายาฯ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และของสมเด็จพระเจ้าลูกยาเธอ เจ้าฟ้าทีปังกรรัศมีโชติ ไปวางที่หน้าโกศศพ เมื่อวันที่ 10 กรกฎาคม 2556 เวลา 18.14 น. ณ ศาลา 80 ปี สมเด็จพระมหาวีรวงศ์ วัดราชผาติการามวรวิหาร แขวงวชิรพยาบาล เขตดุสิต กรุงเทพมหานคร ด้วย
และเมื่อถึงกำหนดการออกเมรุพระราชทานเพลิง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานเพลิงศพ พระธรรมปัญญาจารย์ (สุพจน์ ปภสฺสโร ป.ธ.3) อดีตเจ้าอาวาสวัดราชผาติการามวรวิหาร ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันอาทิตย์ที่ 16 กุมภาพันธ์ พ.ศ. 2557 เวลา 17.00 น.
สโมสรฟุตบอลชัยนาท ฮอร์นบิลในฤดูกาล 2561
ภาพรวมสถิติ
{| class="wikitable" style="text-align: center" !rowspan=2|การแข่งขัน !colspan=8|ตารางคะแนน !G !W !D !L !GF !GA !GD !ชนะร้อยละ
! ทั้งหมด
การซื้อ-ขาย
ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 พฤศจิกายน 2560 ถึง 5 กุมภาพันธ์ 2561
ตลาดซื่อขายนักเตะฟุตบอลไทยช่วงที่สองจะเปิดในวันที่ 11 มิถุนายน ถึง 9 กรกฎาคม 2561
มือสยาม
มือสยาม เป็นไม้พุ่มในวงศ์ Araliaceae กิ่งมีเลนติเซลเป็นจุดนูน สีขาว ใบรูปฝ่ามือ มีตุ่มสีขาวหรือสีเหลืองใต้ใบย่อย ดอกช่อ ผลกลม ออกดอกช่วงเดือนเมษายน – พฤษภาคม เป็นพืชที่ทนความหนาวเย็นได้ดี ขึ้นตามซอกหินปูน ใช้เป็นไม้ประดับ พบครั้งแรกเมื่อ 28 กุมภาพันธ์ พ.ศ. 2456 ที่ดอยเชียงดาว จังหวัดเชียงใหม่ โดยหมอคาร์ ชาวไอริช ชื่อสปีชีส์ตั้งตามประเทศไทย
ผักขมสยาม
ผักขมสยาม เป็นพืชล้มลุกในวงศ์ Amaranthaceae ต้องการแสงน้อย เป็นพืชชั้นล่าง ออกรากได้ตามข้อ ใบเดี่ยว เรียงเวียน ดอกออกเป็นกระจุกตามซอกใบ ออกดอกตลอดปี พบในภาคตะวันตกและภาคใต้ พบครั้งแรกที่อำเภอแก่งกระจาน จังหวัดเพชรบุรี เป็นพืชที่ทั้งชื่อสกุลและชื่อสปีชีส์ตั้งเป็นเกียรติให้แก่ประเทศไทย และเป็นพืชสปีชีส์เดียวในสกุลนี้
สโมสรฟุตบอลพัทยา ยูไนเต็ด
สโมสรฟุตบอลพัทยา ยูไนเต็ด เป็นสโมสรฟุตบอลตัวแทนจากเมืองพัทยา จังหวัดชลบุรี โดยอาจหมายถึง
เจ้าจอมเนื่อง ในรัชกาลที่ 5
เจ้าจอมเนื่อง ในรัชกาลที่ 5 (พ.ศ. 2400 - 30 มีนาคม พ.ศ. 2465) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาพระยาสีหราชฤทธิไกร (แย้ม บุณยรัตพันธุ์) กับ คุณหญิงกลาง เกิดเมื่อปี พ.ศ. 2400 ต่อมาได้ถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และท่านได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล และถึงแก่อนิจกรรมด้วยโรคชราเมื่อวันที่ 30 มีนาคม พ.ศ. 2465 อายุได้ 66 ปี
สงครามครูเสดครั้งที่ 2
สงครามครูเสดครั้งที่ 2 (Second Crusade) (ค.ศ. 1147-ค.ศ. 1149) เป็นสงครามครูเสด  ครั้งสำคัญครั้งที่สองที่เริ่มจากยุโรปในปี ค.ศ. 1145 ในการโต้ตอบการเสียอาณาจักรเอเดสสาในปีก่อนหน้านั้น
อาณาจักรเอเดสสาเป็นอาณาจักรครูเสดอาณาจักรแรกที่ก่อตั้งขึ้นระหว่างสงครามครูเสดครั้งที่ 1 (ค.ศ. 1095-ค.ศ. 1099) และเป็นอาณาจักรแรกที่ล่ม สงครามครูเสดครั้งที่ 2 ได้รับการประกาศโดยสมเด็จพระสันตะปาปายูจีนที่ 3 และเป็นสงครามครูเสดครั้งแรกที่นำโดยพระมหากษัตริย์ยุโรปที่รวมทั้งพระเจ้าหลุยส์ที่ 7 แห่งฝรั่งเศส และพระเจ้าคอนราดที่ 3 แห่งเยอรมนี พร้อมด้วยการสนับสนุนของขุนนางสำคัญต่างๆ ในยุโรป กองทัพของทั้งสองพระองค์แยกกันเดินทางข้ามยุโรปไปยังตะวันออกกลาง หลังจากข้ามเข้าสู่ดินแดนของจักรวรรดิไบแซนไทน์ในอานาโตเลียแล้ว กองทัพทั้งสองต่างก็ได้รับความพ่ายแพ้ต่อเซลจุคเติร์ก แหล่งข้อมูลของคริสเตียนตะวันตก--โอโดแห่งดุยล์ (Odo of Deuil) และคริสเตียนซีเรียคอ้างว่าจักรพรรดิมานูเอลที่ 1 โคมเนนอสแห่งจักรวรรดิไบแซนไทน์ทรงมีส่วนในความพ่ายแพ้ครั้งนี้โดยทรงสร้างอุปสรรคแก่การเดินหน้าของกองทัพทั้งสองโดยเฉพาะในอานาโตเลีย และทรงเป็นเป็นผู้สั่งการโจมตีของเซลจุคเติร์ก กองทัพที่ร่อยหรอที่เหลือของพระเจ้าหลุยส์และพระเจ้าคอนราดก็เดินทางต่อไปยังกรุงเยรูซาเลม และในปี ค.ศ. 1148 ก็เข้าโจมตีดามาสคัสตามคำแนะนำอันไม่สมควร สงครามครูเสดครั้งที่ 2 จบลงด้วยความล้มเหลวและชัยชนะของฝ่ายมุสลิม และเป็นสงครามที่นำไปสู่การเสียกรุงเยรูซาเลม และ สงครามครูเสดครั้งที่ 3 ในปลายคริสต์ศตวรรษที่ 12
ความสำเร็จอย่างเดียวของสงครามครูเสดครั้งนี้เกิดขึ้นนอกบริเวณเมดิเตอเรเนียนเมื่อชนกลุ่มต่างๆ ที่กำลังเดินทางทางเรือไปยังดินแดนศักดิ์สิทธิ์เพื่อไปเข้าร่วมในสงครามที่รวมทั้งเฟล็มมิช, ฟริเชียน, นอร์มัน, อังกฤษ, สกอต และเยอรมันมีโอกาสหยุดช่วยฝ่ายโปรตุเกสจากการเสียเมืองลิสบอนจากการล้อมโดยชาวมัวร์ในปี ค.ศ. 1147
สโลว์ไดฟ์
สโลว์ไดฟ์ (Slowdive) เป็นวงดรีมป็อป จากอังกฤษ ก่อตั้งวงในปี 1989 ในเรดิง เทศมณฑลบาร์กเชอร์ โดย  Neil Halstead (กีตาร์ ร้องนำ), Rachel Goswell (กีตาร์ ร้องนำ),  Nick Chaplin (เบส), Christian Savill (กีตาร์), Adrian Sell (กลองในปี, 1989), Simon Scott (กลองในปี 1990 ถึง 1994) and Ian McCutcheon (กลองในปี 1994 ถึง 1995). มีอัลบั้มแรกชื่อ Just for a Day 1991 อัลบั้มต่อมาคือ  และ  อัลบั้ม Souvlaki 1993 ในปี 1995 ออกอัลบั้ม Pygmalion ก่อนจะแยกวงในปี 1995
สะบันงาป่า
สะบันงาป่า เป็นพืชในสกุลปาหนันช้างในวงศ์ Annonaceae เป็นไม้ยืนต้น เปลือกลำต้นเรียบสีดำ มีกลิ่นฉุน ใบเดี่ยว หนา มันทั้งสองด้าน ปลายใบเรียวแหลมและมีติ่ง ดอกเดี่ยว กลีบดอก 6 กลีบเรียงสองชั้น ผลกลุ่ม ผลย่อยกลมเรียบ ออกดอกช่วงเมษายน – กันยายน พบครั้งแรกที่อุทยานเขาหลวง จังหวัดสุโขทัย เมื่อ 4 พฤษภาคม พ.ศ. 2465 โดยหมอคาร์
เอสแฟนด์ (จังหวัดโฮร์โมซกอน)
เอสแฟนด์ เป็นหมู่บ้านในตำบลแดร์แพฮ์น อำเภอเซนเดร์ก เทศมณฑลมีนอบ จังหมัดโฮร์โมซกอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 144 คนใน 32 ครัวเรือน
ไดเวอส์ไลเซินซ์
"ไดเวอส์ไลเซินซ์" (Drivers License) เป็นซิงเกิลเปิดตัวของนักร้องและนักแต่งเพลงชาวอเมริกัน โอลิเวีย โรดริโก เปิดตัวเมื่อวันที่ 8 มกราคม ค.ศ. 2021 ผ่านเกฟเฟนเรเคิดส์ และอินเตอร์สโคปเรเคิดส์ โดยเป็นซิงเกิลนำจากสตูดิโออัลบั้มเปิดตัว ซาวเออร์ (2021) เธอร่วมประพันธ์เพลงกับโปรดิวเซอร์แดน นิโกร "ไดเวอส์ไลเซินซ์" เป็นแนวเพลงเพาเวอร์บัลลาดที่ผสมผสานระหว่างแนวเพลงแบดรูมป็อป ออลต์ป็อป และพาวเวอร์ป็อป โดดเด่นด้วยการผลิตแบบมินิมอลลิสต์ที่นำโดยเปียโน ผสมผสานเสียงกลอง ฮาร์โมนี การตบมือประสานกัน และดรีมมีบริดจ์ เพลง "ไดเวอส์ไลเซินซ์" เป็นหนึ่งในเพลงที่ประสบความสำเร็จมากที่สุดของ ค.ศ. 2021 ซึ่งเป็นการเปิดตัวอาชีพทางดนตรีของโรดริโก
เพลงนี้บันทึกอารมณ์ "ในหลายแง่มุม" ที่โรดริโกต้องทนอยู่หลังจากอกหัก เธอแอบเผยเพลงนี้บนสื่อสังคมออนไลน์เป็นเวลาหลายเดือนใน ค.ศ. 2020 ก่อนที่จะประกาศเปิดตัวในวันที่ 4 มกราคม ค.ศ. 2021 มิวสิกวิดีโออย่างเป็นทางการถูกโพสต์บนยูทูบ ควบคู่ไปกับการเปิดตัวเพลง ซึ่งประกอบด้วยโรดริโกขับรถไปรอบ ๆ พื้นที่ชานเมืองหลังจากได้รับใบขับขี่ และระลึกถึงความทรงจำของเธอเกี่ยวกับเรื่องของเพลง ที่สนับสนุนให้เธอได้รับใบอนุญาตขับขี่ "ไดเวอส์ไลเซินซ์" ได้รับเสียงวิพากษ์วิจารณ์อย่างกว้างขวาง ได้รับการยกย่องว่าศูนย์กลางอยู่ที่การแต่งเพลงที่ไพเราะของโรดริโก เสียงร้องที่เต็มไปด้วยอารมณ์ และการผลิตที่ปลุกใจของเพลง โดยหลายคนได้เน้นย้ำถึงอิทธิพลของเทย์เลอร์ สวิฟต์ และลอร์ด เพลงนี้ได้รับรางวัลขับร้องเพลงป็อปเดี่ยวยอดเยี่ยม จากงานรางวัลแกรมมีใน ค.ศ. 2022 ทั้งยังได้รับการเสนอชื่อเข้าชิงรางวัลบันทึกเสียงแห่งปี และเพลงแห่งปีด้วย
"ไดเวอส์ไลเซินซ์" สามารถทำลายสถิติต่าง ๆ รวมถึงสถิติสปอติฟาย เป็นเพลงที่มีการสตรีมวันเดียวมากที่สุดของเพลงที่ไม่ใช่เพลงฮอลีเดย์ (สามารถทำสิถิติได้ในวันที่สี่ของการเปิดตัว) และเพลงในสัปดาห์แรกที่เปิดมากที่สุดบนสปอติฟาย และแอเมซอนมิวสิก เพลงนี้ติดอันดับบิลบอร์ดฮอต 100 ในสหรัฐฯ และทำให้โรดริโกเป็นศิลปินที่อายุน้อยที่สุดที่เปิดตัวบนชาร์ต เพลงติดอันดับในแปดสัปดาห์ติดต่อกันบนอันดับหนึ่ง ได้รับการรับรองระดับแพลตินัมถึง 6 เท่าโดยสมาคมผู้ประกอบกิจการเพลงของสหรัฐอเมริกา (RIAA) ส่วนที่อื่นนั้น "ไดเวอส์ไลเซินซ์" สามารถขึ้นอันดับหนึ่งใน 25 ประเทศ รวมถึงอยู่ในเวลาหลายสัปดาห์บนชาร์ตในออสเตรเลีย แคนาดา ไอร์แลนด์ นิวซีแลนด์ และสหราชอาณาจักร นอกจากนี้ยังไต่ขึ้นสูงสุดในสิบอันดับแรกในบราซิล ฝรั่งเศส เยอรมนี อิตาลี สเปน แอฟริกาใต้ และอื่น ๆ อีกมากมาย ในเดือนกรกฎาคม ค.ศ. 2023 เพลงนี้มีการสตรีมมากกว่า 1.8 พันล้านครั้งบนสปอติฟาย ซึ่งจัดอยู่ใน 100 เพลงที่มีการสตรีมมากที่สุดบนแพลตฟอร์ม
อะเลคซันดร์แห่งรัสเซีย
อะเลคซันดร์แห่งรัสเซีย อาจหมายถึง
เบ็นเนอดิคท์ เฮอเวอเดิส
เบ็นเนอดิคท์ เฮอเวอเดิส (Benedikt Höwedes) เกิดวันที่ 29 กุมภาพันธ์ ค.ศ. 1988 เป็นนักฟุตบอลชาวเยอรมัน ปัจจุบันเล่นให้กับโลโคโมติฟมอสโก และทีมชาติเยอรมนี โดยเล่นในตำแหน่งกองหลัง
ดับเบิลยูซีดับเบิลยู เวิลด์แทกทีม แชมเปียนชิพ
ดับเบิลยูซีดับเบิลยู เวิลด์แทกทีม แชมเปียนชิพ (WCW World Tag Team Championship) เป็นตำแหน่งแชมป์แทกทีมของ WCW ก่อตั้งขึ้นเมื่อวันที่ 29 มกราคม ค.ศ. 1975 ถึงวันที่ 18 พฤศจิกายน ค.ศ. 2001 โดยแชมป์แทกทีมคู่แรก คือ Minnesota Wrecking Crew (Gene และOle Anderson) แชมป์แทกทีมคู่สุดท้าย คือ Dudley Boyz (D-Von Dudley และBubba Ray Dudley)
ห้องนอน (เพลงฟรายเดย์ไนท์ทูซันเดย์)
ห้องนอน เป็นซิงเกิลแรกของวงฟรายเดย์ไนท์ทูซันเดย์ ในปี พ.ศ. 2556 เป็นเพลงแรกและวงแรกที่เปิดตัวในค่ายเร็คคอร์ดเซอร์ไพรซ์ในเครือจีเอ็มเอ็ม แกรมมี่ ประพันธ์คำร้อง-แต่งทำนองโดย ภูมิณัฐ ฤทธิ์สมิตชัย และเรียบเรียงโดย ฟรายเดย์ไนท์ทูซันเดย์ มิวสิกวิดีโอนี้เผยแพร่ครั้งแรกในยูทูบวันที่ 10 มกราคม พ.ศ. 2557
คินาโกะ
คินาโกะ หรือ แป้งถั่วเหลือง เป็นแป้งประกอบอาหาร ที่ได้จากการคั่ว ปอกเปลือก และบดถั่วเหลือง ความร้อนช่วยขจัดกลิ่นเฉพาะของถั่วเหลืองและสร้างกลิ่นหอม
ที่มาของคำว่า "คินาโกะ" มาจากคำว่า "คินารุโคนะ" (黄なる粉) โดย "คิ" (黄) หมายถึงสีเหลือง และ "โคนะ" (粉) หมายถึงผงแป้ง มาจากการที่ผงแป้งที่ได้จากถั่วเหลืองนี้มีสีเหลือง
สโมสรฟุตบอลบาร์เซโลนาในฤดูกาล 2013–14
ฤดูกาล 2013-14 ของ สโมสรฟุตบอลบาร์เซโลนา ซึ่งเป็นฤดูกาลที่ 114 ของสโมสรและเป็นฤดูกาลที่ 83 ของการได้อยู่บนลีกสูงสุดของสเปน
คินาโกะ
อย่างไรก็ตาม ในความเป็นจริงแล้วแป้งไม่ได้เป็นสีเหลืองเสมอไป คินาโกะที่ทำจากถั่วเหลืองสีเหลืองจะมีสีน้ำตาลอมเหลือง ในขณะที่คินาโกะที่ทำจาก ถั่วเหลืองสีเขียวจะมีสีเขียวอ่อน บางทีจึงถูกเรียกว่า "อาโอกินะโคนะ" (青きな粉) หรือ "อุงุอิสึ คินาโกะ" (うぐいすきな粉) โดยคำว่า "อุงุอิสึ" หมายถึง นกกระจ้อยญี่ปุ่น
อาหารที่ใช้คินาโกะ
คินาโกะสามารถรับประทานกับโมจิ หรือใช้เป็นวัตถุดิบสำหรับวางาชิ บางครั้งก็รับประทานโดยผสมกับน้ำตาลแล้วโรยบนข้าว ตัวอย่างขนมญี่ปุ่นที่ใช้คินาโกะทำเช่น วาราบิโมจิ, โบตาโมจิ, สุฮามะ, คินาโกะเนจิริ ฯลฯ บางครั้งก็ผสมกับนมวัว หรือ น้ำเต้าหู้ และยังอาจใช้เป็นส่วนผสมในไอศกรีม
สโมสรฟุตบอลบาร์เซโลนาในฤดูกาล 2013–14
ย้ายเข้า
รวมย้ายเข้าทั้งสิ้น: 57 ล้านยูโร
ย้ายออก
รวมตัวเลขจำนวนเงินที่ขายทั้งสิ้น: 31 ล้านยูโร
รายได้สุทธิ: 26 ล้านยูโร
สถิติทั้งทีม
{|class="wikitable" style="text-align: center;" ! !ลาลิกา !แชมเปียนส์ลีก !โกปาเดลเรย์ !ซูเปร์โกปา !สถิติรวม
อันดับผู้ทำประตูสูงสุด
อัปเดตล่าสุด: 17 พฤษภาคม 2014
ฟุตบอลโลก 2018 รอบคัดเลือก โซนยุโรป – กลุ่ม จี
การแข่งขัน ฟุตบอลโลก 2018 รอบคัดเลือก โซนยุโรป กลุ่ม จี เป็นหนึ่งในเก้า กลุ่มจากโซนยุโรป สำหรับ ฟุตบอลโลก 2018 รอบคัดเลือก. กลุ่มนี้ประกอบไปด้วยหกทีม: สเปน, อิตาลี, แอลเบเนีย, อิสราเอล, มาซิโดเนีย, และ ลิกเตนสไตน์.
การจับสลากแบ่งสายสำหรับรอบแรก (รอบแบ่งกลุ่ม) จะได้จัดขึ้นเป็นส่วนหนึ่งของพิธีการจับสลากแบ่งสายฟุตบอลโลก 2018 เมื่อวันที่ 25 กรกฎาคม พ.ศ. 2558 (ค.ศ. 2015), เริ่มต้นที่เวลา 18:00 MSK (UTC+3), ที่ คอนสแตนตินอฟสกี พาเลซ ใน สเตรลนา, เซนต์ปีเตอร์สเบิร์ก, ประเทศรัสเซีย.
แมตช์
รายชื่อโปรแกรมการแข่งขันได้ถูกยืนยันโดยยูฟ่าเมื่อวันที่ 26 กรกฎาคม พ.ศ. 2558 (ค.ศ. 2015), แต่ละวันขึ้นอยู่กับการจับสลาก. เวลานั้นเป็น CET/CEST, ตามที่ระบุไว้โดยยูฟ่า (เวลาท้องถิ่นอยู่ในวงเล็บ).
ประเทศปานามา
ปานามา (Panamá) หรือชื่อทางการคือ สาธารณรัฐปานามา (República de Panamá) เป็นประเทศที่ตั้งอยู่ทางใต้สุดของภูมิภาคอเมริกากลาง บนบริเวณซึ่งเป็นรอยต่อระหว่างทวีปอเมริกาเหนือและทวีปอเมริกาใต้ มีพรมแดนด้านตะวันตกติดต่อกับประเทศคอสตาริกา ด้านตะวันออกเฉียงใต้ติดต่อกับประเทศโคลอมเบีย ด้านเหนือติดต่อกับทะเลแคริบเบียน และด้านใต้ติดต่อกับมหาสมุทรแปซิฟิก มีเมืองหลวงคือ กรุงปานามาซิตี โดยเป็นเขตเมืองขนาดใหญ่ที่สุดของประเทศ มีประชากรอยู่อาศัยมากกว่าครึ่งหนึ่งของประชากรทั้งประเทศ
ก่อนการมาถึงของนักสำรวจและนักล่าอาณานิคมชาวสเปนในคริสต์ศตวรรษที่ 16 ดินแดนซึ่งเป็นปานามาในปัจจุบัน ปรากฏการตั้งถิ่นฐานโดยชนพื้นเมืองหลากหลายเผ่าอยู่ก่อนแล้วไม่น้อยกว่า 10,000 ปี ภายหลังได้รับเอกราชจากจักรวรรดิสเปนในปี ค.ศ. 1821 ปานามาได้กลายเป็นส่วนหนึ่งของประเทศกรันโกลอมเบียซึ่งก่อตั้งขึ้นในรูปแบบสหภาพ (union) ระหว่างดินแดนในเขตอุปราชแห่งนิวกรานาดาเดิม (โคลอมเบียในปัจจุบัน) เขตการปกครองเอกวาดอร์ และเขตการปกครองเวเนซุเอลา
ภูมิศาสตร์
ประเทศปานามาตั้งอยู่ในอเมริกากลางติดกับทะเลแคริบเบียนและมหาสมุทรแปซิฟิกติดกับโคลอมเบียทางตะวันออกและคอสตาริกาทางตะวันตก พื้นที่ของประเทศส่วนใหญ่อยู่บริเวณละติจูด 7 องศาถึง 10 องศาเหนือและจากลองจิจูด 77 องศาถึง 83 องศาตะวันตกและมีพื้นที่ทั้งหมดปรมาณ 74,177.3 ตารางกิโลเมตร
ปานามาตั้งอยู่ตรงคอคอดปานามาซึ่งเป็นหนึ่งในจุดที่มีความสำคัญ และ พ.ศ. 2543 รัฐบาลปานามาได้รับสิทธิในการบริหารคลองปานามาซึ่งเป็นคลองเชื่อมต่อมหาสมุทรแอตแลนติกกับมหาสมุทรแปซิฟิก
การเมืองการปกครอง
ปานามาปกครองโดยระบอบประชาธิปไตยแบบสาธารณรัฐ มีประธานาธิบดีเป็นประมุข และหัวหน้ารัฐบาล ที่มาจากเลือกตั้งโดยตรงจากประชาชน ดำรงตำแหน่งวาระ 5 ปี
บริหาร
ฝ่ายบริหาร ได้แก่  ประธานาธิบดี  เป็นประมุข คณะรัฐมนตรี
นิติบัญญัติ
ฝ่ายนิติบัญญัติ เป็นระบบสภาเดียว  คือ  สภานิติบัญญัติแห่งชาติ ประกอบด้วยสมาชิก 72 คน  ที่มาจากการเลือกตั้ง  มีวาระดำรงตำแหน่ง 5 ปี
ตุลาการ
ประธานาธิบดีเป็นผู้แต่งตั้ง ฝ่ายตุลาการ ผู้พิพากษาการศาลสูงสุดมาจากการเสนอชื่อของประธานาธิบดี ดำรงตำแหน่งวาระละ 10 ปี
การแบ่งเขตการปกครอง
ปานามาแบ่งออกเขตการปกครองออกเป็น 10 จังหวัด (provincia) และ 6 ดินแดนชนพื้นเมือง (comarca indígena) โดยแบ่งเป็นดินแดนระดับจังหวัด 4 แห่ง และดินแดนระดับเทศบาล 2 แห่ง
ความสัมพันธ์กับประเทศไทย
สาธารณรัฐปานามาและราชอาณาจักรไทยสถาปนาความสัมพันธ์ทางการทูตเมื่อวันที่ 20 สิงหาคม 2525 รัฐบาลไทยได้มอบหมายให้สถานเอกอัครราชทูตไทย ณ กรุงเม็กซิโกซิตี ประเทศเม็กซิโก มีเขตอาณาครอบคลุมปานามา และปานามาได้เปิดสถานเอกอัครราชทูตประจำประเทศไทยที่กรุงเทพมหานคร เมื่อวันที่ 6 กันยายน 2538
ไทยและปานามามีการแลกเปลี่ยนการเยือนไม่มากนัก โดยบุคคลสำคัญของไทยที่เคยเดินทางเยือนปานามาได้แก่ ม.ร.ว.สุขุมพันธุ์ บริพัตร รัฐมนตรีช่วยว่าการกระทรวงการต่างประเทศ เมื่อเดือนพฤศจิกายน 2541 นายกันตธีร์ ศุภมงคล ผู้แทนการค้าไทย เมื่อเดือนมิถุนายน 2545 สำหรับฝ่ายปานามาที่เคยเยือนไทยคือ นายราฟาเอล ฟลอเรซ (Rafael Florez) รัฐมนตรีช่วยว่าการกระทรวงเกษตร เมื่อเดือนตุลาคม 2545
เมื่อวันที่ 22 ตุลาคม 2561 นางอิซาเบล เด เซนต์ มาโล เด อัลบาราโด (H.E. Mrs. Isabel de Saint Malo de Alvarado) รองประธานาธิบดี และรัฐมนตรีว่าการกระทรวงการต่างประเทศของสาธารณรัฐปานามา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเยือนประเทศไทยอย่างเป็นทางการ ในฐานะแขกของกระทรวงการต่างประเทศ
ในปี 2561 มีนักท่องเที่ยวชาวปานามาเดินทางมาประเทศไทยจำนวน 1,108 คน
ในด้านการศึกษา ปัจจุบัน มีการจัดตั้ง Thai Corner ที่มหาวิทยาลัยปานามา (Universidad de Panama) ในกรุงปานามาซิตี
เชื้อชาติ
มีประชากร  3,308,157  ล้านคน   ร้อยละ  70 เป็นพวกเมสติโซ (เผ่าพันธ์ผสมระหว่างผิวขาวชาวยุโรปและชนพื้นเมืองอินเดียน) เป็นพวกผิวดำ (เป็นประชากรที่อพยพมาจากหมู่เกาะอินดีสตะวันตก)   ร้อยละ  14    ร้อยละ  10 เป็นชาวสเปน ส่วนที่เหลือเป็นชนพื้นเมืองอินเดียน  ร้อยละ 6  ปัจจุบันชนพื้นเมืองอินเดียน  แบ่งออกได้  3 เผ่าใหญ่   ได้แก่  เผ่าคูนา (Cuna) อาศัยอยู่ในหมู่เกาะมูลาตาสในทะเลแคริบเบียน ชนเผ่ามีอำนาจในการปกครองตัวเอง   แต่ยังคงอยู่ในอำนาจของรัฐบาลกลาง เผ่ากายมี  (Guaymi) อาศัยอยู่ในจังหวัดชีรีกี จังหวัดโบกัสเดลโตโร และ จังหวัดเบรากวัส เผ่าโชโก (Choco) อาศัยอยู่ในป่าภายในจังหวัดดาเวียง
เปาโล มัลดีนี
เปาโล เซซาเร มัลดีนี (Paolo Cesare Maldini; เกิด 26 มิถุนายน ค.ศ. 1968) เป็นอดีตนักฟุตบอลอาชีพชาวอิตาลีที่เล่นในตำแหน่งแบ็คซ้ายและเซ็นเตอร์แบ็คเป็นหลักให้กับเอซีมิลาน และทีมชาติอิตาลี เขาได้รับการยกย่องว่าเป็นกองหลังที่ยิ่งใหญ่ที่สุดตลอดกาล
เปาโล มัลดีนี เป็นลูกชายของเชซาเร มัลดีนี นักฟุตบอลที่มีชื่อเสียงอีกคนหนึ่งของอิตาลี เปาโล มัลดีนี เล่นให้กับสโมสรฟุตบอลเอซีมิลานมาโดยตลอด ในระยะเวลากว่า 23 ปี เล่นให้กับมิลานกว่า 600 นัด เล่นมากที่สุดเป็นสถิติของสโมสร โดยนัดแรกที่เล่นในเซเรียอา พบกับ อูดิเนเซ่ ผลเสมอกันไป 1-1 คือวันที่ 20 มกราคม ค.ศ. 1985 และนัดที่เล่นเป็นนัดที่ 600 เป็นนัดที่เจอทีม คาตาเนีย ผลเสมอ 1-1 คือวันที่ 13 พฤษภาคม ค.ศ. 2007 มัลดีนีเป็นกองหลังที่ดีคนหนึ่งของโลก มีความเยือกเย็นอ่านทางบอลได้ดี มีความแข็งแกร่งและเข้าบอลได้ดี ต่ำแหน่งที่เค้าถนัดคือแบ็กซ้าย
สโมสร
เปาโล มัลดีนี เล่นให้กับเอซีมิลานครั้งแรกในปี ค.ศ. 1985 ในนัดแรกพบกับ อูดิเนเซ่ และช่วงที่เล่นให้กับ เอซี มิลาน ประสบความสำเร็จมามากมายในการค้าแข้งในระดับสโมสร ตั้งแต่ช่วยให้ทีมได้แชมป์ กัลโช่ เซเรียอา 7 สมัย ได้แชมป์ ยูฟ่า แชมเปียนส์ลีก 5 สมัยจากการเข้าชิงทั้งหมด 7 ครั้ง ในรอบ 18 ปี
ในวันที่ 25 กันยายน 2005 มัลดีนีทำลายสถิติผู้เล่นที่เล่นในเซเรียอามากที่สุดแซงสถิติเก่าของ ดีโน่ ซอฟ ที่ทำไว้ 571 นัด ในนัดที่พบกับเตวิโซ่ ในเดือนพฤศจิกายน ปี 2005 เปาโล มัลดีนี ทำลายสถิติ 2 อย่างในปีเดียวกันคือ ทำสถิติยิงเร็วที่สุดใน ยูฟ่า แชมเปียนส์ลีก ในนัดชิงชนะเลิศที่พบกับลิเวอร์พูล โดยยิงประตูได้ในช่วง 51 วินาทีแรกของการแข่งขัน อย่างที่สองคือเป็นผู้เล่นที่อายุมากที่สุดที่ทำประตูได้ในยูฟ่า แชมเปียนส์ลีก ในเดือนพฤศจิกายน ปี 2005 มัลดีนีประกาศว่าจะเลิกเล่นบอลอาชีพเมื่อหมดฤดูกาล 2006-2007 แต่อย่างไรก็ตามสัญญาของเค้าจะหมดลงในปี 2008 และเบอร์ 3 ก็อาจจะยกเลิกตามไปด้วยเพื่อเป็นเกียรติแก่มัลดีนี แต่ยังไงก็ตามเบอร์ 3 นี้อาจจะได้ใช้อีกครั้งในอนาคตซึ่งคงจะเป็นลูกชายของเค้า คริสเตียน ที่มีอายุเพิ่งจะ 11 ปีซึ่งเล่นให้กับสโมสร เอซี มิลาน ระดับเยาวชน
ในวันที่ 24 พฤษภาคม ค.ศ. 2007 มัลดีนีช่วยพา มิลาน คว้าแชมป์ ยูฟ่า แชมเปียนส์ลีก เป็นสมัยที่ 7 ของสโมสรได้สำเร็จโดยเอาชนะลิเวอร์พูล 2-1
ทีมชาติ
ในทีมชาติ เปาโล มัลดีนี ไม่ค่อยประสบความสำเร็จเท่ากับการเล่นในระดับสโมสร มัลดีนี ช่วยพาทีมชาติอิตาลี ได้อันดับที่ 3 ในฟุตบอลโลก 1990 ที่อิตาลีเป็นเจ้าภาพ ในฟุตบอลโลก 1994 อิตาลีเป็นทีมเต็งทีมหนึ่งที่มีโอกาสได้แชมป์ แต่แล้วในรอบชิงชนะเลิศ อิตาลี ต้องพบกับ บราซิล สู้กันอย่างสูสีจนถึงขั้นต่อเวลาก็ยังยิงกันไม่ได้ จึงต้องยิงจุดโทษตัดสินผลปรากฏว่าอิตาลีพ่าย นั้นเป็นช่วงที่ใกล้เคียงที่สุดของมัลดีนีกับการได้แชมป์บอลโลก หลังจากนั้นในฟุตบอลโลก 1998 อิตาลีก็ต้องตกรอบ 8 ทีมสุดท้ายด้วยการพ่ายต่อ ฝรั่งเศส ด้วยการยิงลูกจุดโทษเช่นกัน ในปี 2000 ทีมชาติอิตาลีเข้าชิงศึกยูโร 2000 อิตาลีพบกับฝรั่งเศสและก็เป็นความผิดหวังอีกครั้งเมื่อพ่ายต่อทีมชาติฝรั่งเศสทั้งที่ขึ้นนำไปก่อนโดยเสีย 2 ลูกในช่วง 5 นาทีสุดท้าย แพ้ไปด้วยสกอร์ 2-1 ฟุตบอลโลก 2002 อิตาลีเข้าถึงรอบ 16 ทีมสุดท้ายพบกับเจ้าภาพเกาหลีใต้ ทีมชาติอิตาลีต้องเสียลูกจุดโทษปัญหาในช่วงท้ายเกมส์และ ต๊อตติโดนไล่ออกก่อนที่จะเสีย 2 ลูกในช่วงใกล้หมดเวลาและต่อเวลาพิเศษด้วยการโหม่งของ ฮาน จูง วาน ทำให้ตกรอบในที่สุด ในช่วงติดทีมชาติไปเล่นบอลโลกรอบสุดท้าย 4 ครั้งที่ผ่านมา มัลดีนีใกล้เคียงแชมป์โลกมากที่สุดคือในปี 1994 แต่ในฟุตบอลโลก 2006 ที่เยอรมนีเป็นเจ้าภาพนั้น มัลดีนีไม่ได้ติดทีมชาติ ต่ำแหน่งที่มัลดีนีเล่นถูกทดแทนโดยฟราบิโอ กรอสโซ่ ทีมชาติกลับได้แชมป์โลก ซึ่งเป็นความโชคร้ายในชีวิตของเค้าที่ไม่สามารถมาถึงจุดสูงสุดในการเล่นให้กับทีมชาติได้เลย โดยนัดที่เล่นเป็นครั้งสุดท้ายของมัลดีนีคือนัดที่เล่นในฟุตบอลโลก 2002 ซึ่งเป็นนัดที่เจอเกาหลีใต้
แหล่งข้อมูลอื่น
1968
พรรคสันติภาพรุ่งเรือง
พรรคสันติภาพรุ่งเรือง (Prosperous Peace Party; Partai Damai Sejahtera) เป็นพรรคนิยมคริสเตียนและประชาธิปไตยในอินโดนีเซีย ก่อตั้งเมื่อ 1 ตุลาคม พ.ศ. 2544 พรรคนี้สืบทอดมาจากพรรคคริสเตียนอินโดนีเซียที่เข้าร่วมในการเลือกตั้ง พ.ศ. 2498 และ 2514 แม้ว่าพรรคนี้จะก่อตั้งโดยชาวคริสต์ แต่ปัจจุบันพรรคนี้เปิดกว้างให้ทุกศาสนาและมีผู้สมัครของพรรคในการเลือกตั้ง พ.ศ. 2552 เป็นมุสลิมถึง 21 คน. ในการเลือกตั้งพ.ศ. 2547 พรรคนี้ได้คะแนน 2.1% และได้ 12 ที่นั่ง แต่ในการเลือกตั้งพ.ศ. 2552 พรรคนี้ได้คะแนน 1.5% และไม่ได้รับเลือกตั้ง พรรคนี้สลายตัวไปเมื่อ 10 มีนาคม พ.ศ. 2556 เพื่อรวมกับพรรคการเมืองอื่น
สกุลปาหนันช้าง
สกุลปาหนันช้างหรือ Goniothalamus เป็นสกุลขนาดใหญ่สกุลหนึ่งในวงศ์กระดังงา
สปีชีส์
บริเวณอินเดียและศรีลังกา
บริเวณอินโดจีนตั้งแต่จีนตอนใต้ถึงเวียดนามภาคเหนือ
บริเวณอินโดจีนตั้งแต่ภาคตะวันออกถึงภาคตะวันออกเฉียงเนือของไทย
บริเวณมาเลเซีย เกาะบอร์เนียว เกาะสุมาตรา
บริเวณนิวคาลาโดเนีย
อ้างอิง
Saunders, R.M.K. and Chalermglin, P. 2008. A synopsis of Goniothalamus species (Annonaceae) in Thailand, with descriptions of three new species. Botanical Journal of the Linnean Society. 156(3): 355-384.
Saunders, R.M.K. 2003. A synopsis of Goniothalamus species (Annonaceae) in Peninsular Malaysia, with a description of a new species. Botanical Journal of the Linnean Society. 142: 321–339.
คันโต (แร็ปเปอร์)
ชเว กวัง-รย็อล (เกิด 23 พฤษภาคม ค.ศ. 1994) รู้จักในชื่อการแสดงว่า คันโต เป็นแร็ปเปอร์และนักแต่งเพลงชาวเกาหลีใต้ เปิดตัวในฐานะศิลปินเดียวด้วยเพลง "วอตยูวอนต์" เมื่อวันที่ 25 ตุลาคม ค.ศ. 2013 ต่อมาเขาได้เปิดตัวในฐานะสมาชิกของวงฮิปฮอปของเกาหลีใต้และอาร์แอนด์บี ทรอย ในเดือนกันยายน ค.ศ. 2014 จากนั้นเขาได้ออกจำหน่ายอีพีแรก "14216" เมื่อวันที่ 27 กันยายน ค.ศ. 2016
ในปี ค.ศ. 2019 คันโตได้เข้าร่วมโปรเจกต์ร่วมมือกันระหว่างศิลปิน ไทย-เกาหลี จากเวย์เฟอร์เรคคอร์ดส และแบรนด์นิวมิวสิก โดยได้ร้องร่วมกับวันเดอร์เฟรม ในเพลง "มีแฟนรึยัง"